Հայրն ընդամենը մեկն էր սահմանամերձ շրջան-սոցիալական կարիք երկգլխանի հրեշի զոհերից: Հետագա օրերին, երբ մարդիկ արդեն վերադարձել էին իրենց վարուցանքին, շրջկենտրոնի կարգավիճակից զրկված Բերդը նմանվում էր վերջին պաշտպանին կորցրած որբուկի: Որոշ ճարպիկ ձեռներեցներ հաջող առևտուր էին անում, բայց խեղճությունն իր մագիլները խրել էր ժողովրդի սրտի մեջ ու բաց թողնելու մտադրություն չուներ: Ում հետ խոսել-զրուցել էր՝ նույնն էր ասել, որ նախկին 35 թե 37 շրջանները 10 մարզի մեջ միավորելը Բերդը դարձնելու է մարզկենտրոնի կախյալը, առաջացնելու է գործազրկություն, արտագաղթ, անմխիթար չքավորություն: